***EFOP-3.7.3-16-2017-00102***

***Képzési programok és lehetőségek a Kápolnai Három Hársban***

***Kedvezményezett: Kápolna Község Önkormányzata***

Az eltelt időben is tovább bővült a projektbe belépni kívánók száma. Ez is azt bizonyítja, hogy töretlen az érdeklődés, a meghirdetett képzések érdekesek, a kíváncsiságot kielégítők.

A következő foglalkozások működnek a községben:

* **Fittklub**: Ismeretbővítés, ismeretek nyújtása az egészséges életmódról, táplálkozásról, egészségünk védelméről, betegségek megelőzési lehetőségeiről, mozgásról.
* **Beszélünk németül?:** Idegen nyelv oktatása az alapoktól. Társalgás idegen nyelven.
* **Művészetek**: Olvasmányok közös feldolgozása, beszélgetések különböző művekről, könyvekről. Zene: Közös éneklés, zenélés, előadók felkérése, meghívása. A tanulási program megvalósítása során színházlátogatásra is sor kerül.
* **Ismered a tested?** Elsősegélynyújtó ismeretek, anatómiai ismeretek, betegségek, egészség. Cél: ismeretbővítés, az ismeretek átadásával a látókör tágul, mely által nagyobb az esély a munkába állásra is. Szövegértési és kommunikációs kompetencia fejlesztése.
* **Játssz velünk!** Néhány alkalommal oktató és fejlesztő társasjátékok, memóriajátékok, önismereti és személyiségfejlesztő játékok, szójátékok, betűjátékok, számjátékok (pl. sakk, monopoly, gazdálkodj okosan, Dixit, scrabble, szópárbaj, Magyarország kvíz stb.) A tanulási program megvalósítása során több alkalommal színházlátogatásra is sor kerül.
* **Alkoss velünk!** Kreatív foglalkozások: kosárfonás, kötés, horgolás, varrás, gyöngyfűzés, játék- és ajándékkészítés stb. A foglalkozások által hasznos, a mindennapokban praktikus ismeretekre tehetnek szert a résztvevők. Ugyanakkor a foglalkozások lehetővé teszik a kötetlen beszélgetést, társalgást, így az anyanyelvi fejlesztést is. A műhelyfoglalkozásokon szerzett ismeretek a megélhetést is biztosíthatják a későbbiekben. Remek a közösségformáló hatása, a társadalomba való integrálása kimagasló eredményt mutathat.
* **Beszélünk magyarul?** Kommunikációs tréning. A kommunikáció fogalma, verbális és non-verbális kommunikáció. Kommunikációs eszközök, stílusok. Érvelés, vita, meggyőzés. Állásinterjúra készülés. Pályaválasztással kapcsolatos ismeretek. Egyéni készségek, képességek, érdeklődések felmérése. Munkavállaláshoz kapcsolódó, munkába álláshoz szükséges ismeretek nyújtása.
* **Minden napra egy mese!** Téma: a mese; népmesék, klasszikus mesék. Szimbólumok a mesékben, a mesék elemzése. Közös mesélés, mesemondó verseny felnőtteknek. Cél: Kommunikációs és szövegértési kompetencia fejlesztése. Problémamegoldó készség fejlesztése. Tanulás tanulásának támogatása. Új innovatív tanulási lehetőségek és formák fejlesztése felnőttek számára.
* **Gyermekünk, családunk, megélhetésünk**: Pénzkezeléssel és gazdálkodással kapcsolatos ismeretek: családi költségvetés tervezése, bevételek, kiadások, megtakarítások, munkába állással kapcsolatos ismeretek. Gyerekneveléssel, gyerekgondozással, családműködéssel kapcsolatos ismeretek nyújtása.
* **Számítógépezünk? Számítógépezzünk!**: Informatikai szakkör/IKT fejlesztés. Ismerkedés az informatikával. Számítástechnikai alapfokú ismeretek (levélírás, szövegszerkesztés, az internet használat alapjai, e-mail küldés, word és excell, önéletrajz készítés). Cél: IKT/digitális kompetenciák fejlesztése, kommunikációs és szövegértési kompetencia fejlesztése. Tanulás tanulásának támogatása.
* **Beszélünk angolul?:** Idegen nyelv oktatása az alapoktól. Társalgás idegen nyelven. Cél: Idegen nyelvi kompetenciák fejlesztése.

Munkaerő-piaci integráció támogatása.

A későbbiekben is szívesen várjuk a régi és az újabb érdeklődőket!

Kecskésné Kerékgyártó Andrea

mentor